Журито на XVII Международен фестивал на червенокръстките и здравни филми в състав:

председател – Павел Васев, режисьор, България,

и членове: Арман Пекая – режисьор, Турция,

Бепе Чино – режисьор, Италия,

доц. Емануела Мутафова – декан на Факултета по обществено зравеопазване към Медицински университет – Варна, България,

Яна Маринова – актриса, България,

присъди следните награди:

В категория ФИЛМИ НА ЧЕРВЕНИЯ КРЪСТ И ЧЕРВЕНИЯ ПОЛУМЕСЕЦ:

* Наградата за най-добър филм на Червения кръст и Червения полумесец – на филма „ГЛУХАРЧЕ“ /DANDELION – реж. Хорхе Белвер, Испания – за нестандартния подход към отразяване на червенокръстката проблематика със средствата на анимационното кино и изключителната му артистичност
* Специалната награда за филм на Червения кръст и Червения полумесец се присъжда на Червения полумесец на Турция за трите филма, отразяващи работата на организацията сред сирийските бежанци: „ОБЩНОСТЕН ЦЕНТЪР“/ COMMUNITY CENTER, „ЕЖЕДНЕВИЕТО НА ЕДНО СИРИЙСКО СЕМЕЙСТВО“/DAYLY LIFE OF A SYRIAN FAMILY, „ХУМАНИТАРНА ОПЕРАЦИЯ В СИРИЯ“/SYRIA HUMANITARIAN OPERATION - за високата обществена ангажираност към един от най-сериозните проблеми на днешния ден на човечеството и хуманността на посланието им
* Наградата на Международната федерация на дружествата на Червения кръст и Червения полумесец – на филма „ИСТОРИЯ НА ДОБРОТАТА“/HISTORY OF GOODNESS на Румънския Червен кръст, реж. Александру Тришка
* Наградата на Президента на Българския Червен кръст – на филма „АЗ, ТИ И ПРИЯТЕЛИ“/ME, YOU AND FRIENDS – реж. Борислава Димова, България

В категория ДОКУМЕНТАЛНИ ФИЛМИ:

* Наградата за най-добър документален филм – на филма „В СЯНКАТА НА ГОЛЕМИТЕ ДЪРВЕТА“/SMALL PEOPLE. BIG TREES – реж. Вадим Витовцев, Русия
* Наградата за най-добър здравен филм – на филма „ТУМОР“/ TUMOUR – реж. Аббас Рузбахани, Иран
* Наградата за най-добър режисьор – на ЛЕЙДЕ ЖАКОБ за филма „МОЯТА ПОЕЗИЯ“/MY POETRY, Бразилия – за вдъхновяващо показаната на екрана история за непредаващия се въпреки всичко творчески дух
* Наградата на Ректора на Медицинския университет – Варна – на филма „88 МHZ“/88 МHZ – реж. Яна Титова, България – за искрената съпричастност, с която младите му автори навлизат в сложната и деликатна проблематика за връстниците си в неравностойно положение и за вдъхновяващия пример на младия герой на филма
* Журито присъжда специален диплом на Телевизията на Медицинския университет – Варна, за участието й във фестивала с филмите „СЛУЧАЯТ ЕЛИСАВЕТА“/THE ELISAVETA CASE – реж. Даниела Иванова, „ОПТИМАЛНИ ГРИЖИ ЗА БОЛНИТЕ ОТ ХЕМОФИЛИЯ“/OPTIMAL CARE FOR PATIENTS WITH HAEMOPHILIA – реж. Ива Мартинова, и „ДИАГНОЗА РАК... НЕ СИ САМ“/DIAGNOSIS CANCER… YOU ARE NOT ALONE – реж. Силвия Николова, и за високата отговорност, с която младият й екип подхожда към специализираната тематика, за да ангажира с нея и обществеността
* Журито присъжда и още два специални диплома на филми, чиито високи качества не би могло да отмине – на „ПОЩАЛЬОНЪТ“/THE GOOD POSTMAN – реж. Тонислав Христов, Финландия , България, и на „РЕЦЕПИЕНТЪТ“/ THE RECIPIENT – реж. Кейтлин МакКена, Нова Зеландия

В категория ИГРАЛНИ ФИЛМИ:

* Наградата за най-добър игрален филм – на филма „ВРАГОВЕ“/ENЕMIES – реж. Светослав Овчаров, България
* Наградата за най-добър късометражен филм – на филма „ПЪТЯТ КЪМ ДОМА“/THE WAY HOME – реж. Бегония Рандхав, Швеция – за дълбоко емоционалното навлизане в една от най-актуалните теми на днешния свят
* Наградата за най-добър режисьор – на АРКАДИЙ НЕПИТАЛЮК за филма „ИЗГУБЕНИТЕ“/THE STRAYED, Украйна
* Наградата за най-добър сценарий – на Красимир Крумов – Грец, посмъртно, за филма „СПОМЕН ЗА СТРАХА“/MEMORIES OF FEAR, България
* Наградата на Кмета на Варна за значимо творческо постижение се присъжда на филма „ИГРИЩЕ“/THE PITCH – реж. Едуард Бордуков, Русия – за страстта, с която представя увлекателно пред младия зрител изключително сериозния проблем за все по-нарастващата агресия и насилието сред младежта

Журито присъжда голямата награда на XVII Международен фестивал на червенокръстките и здравни филми ‚КРИСТАЛНИЯТ КОРАБ“ на документалния филм „ЗАВИЙТЕ НАЛЯВО: ПРЕЖИВЕЙТЕ НЕВЕРОЯТНОТО“/TURN LEFT NOW: SURVIVING THE UNBELIEVABLE – реж. Андрю Андерсън, САЩ.